**פרוטוקול ישיבת הנהלת אגודת מים לישראל מס 6**

**נערכה בזום בתאריך 12/10/2023 בעת מלחמה בעזה**

**משתתפים:** איתן ברושי, חזי אנטיגנוס, יועד לודר, אבי רמות, צביקה גרבר, עזרא סדרנסקי, איתן שדה, רון יצחקי, מאיר ברוקנטל, עפר גור, כרמל יוגב, ניר וילק, אייל סהר.

**מוזמנים:** דני גרינוולד, צביקי נור, שבתאי גלס, שרון פישביין, מתן רז, עו"ד תמיר סלע, אדוה ספיבק, אופיר שפיגל, אורן עמיאל

**חסרים :** הילל גרוסר, דב קוזנייצוב,

**סדר היום:**

1. הפגישה נערכה במהלך המלחמה בעזה.
2. מאיר ברוקנטל עדכן על הנעשה באזור עוטף עזה, כולל מספר בעיות שקיימות בתפעול השוטף של מערכות עקב הנזקים הגדולים.
3. דני גרינוולד, סמנכ"ל אסדרה ברשות המים סקר את פעילות הרשות בעת חירום, כולל חיבור לאנשי קשר בעת חירום במוקד הרשות ובמקורות.
4. איתן ברושי הודה למנהלי האגודות על המאמץ והתרומה החשובה למים לחקלאות בכל ימות השנה  ובזמן מלחמה בפרט וביקש ממנהלי האגודות להקפיד על כלל ההוראות ולשתף פעולה בין האגודות ולתת גיבוי הדדי  בהתאם לצרכים עם דגש על אזור עוטף עזה.
5. אגודות המים  הונחו לבחון את תקינות המערכות ולאתר תקלות על מנת למנוע נזק ולהיות מוכנים לכל תרחיש. כמו כן קיבלו כלל האגודות נתונים המאפשרים תקשורת ישירה עם החמ"ל של רשות המים, מקורות מים לישראל וחברת החשמל שזמינים בהתאם לצורך 24/7.
6. הנהלת מים לישראל פנתה לרשות המים בדרישה לדחות דיונים והחלטות ולעסוק כרגע  רק בנושאים הקשורים למלחמה .להקל על החקלאים ולצמצם בירוקרטיה כמו כן להימנע מכל מהלך שיגרום להתייקרות כלל סוגי המים לחקלאות בכל הארץ
7. הקמת וועדת לקביעת דמי חבר 2024. הוצגה הצעה להרכב חברי הוועדה:

* עזרא סדרנסקי יו"ר הוועדה
* אורן עמיאל
* שרון פישביין
* מאיר ברוקנטל
* חזי אנטיגנוס
* רון יצחקי
* יועד לודר

**ההצעה אושרה**

רשם: אורן עמיאל